Diari Oficial de la Generalitat Valenciana


Sumari del DOGV 700, del 11-11-1987 (1987/809942)

DECRET 176/1987, de 9 de novembre, del Consell de la Generalitat Valenciana, sobre mesures urgents per pal.liar la desocupació agrícola i ajudar a la recuperació dels Ajuntaments afectats.
--------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1987/11/09/176/dof/vci/html**

### Dades del document

Número de DOGV
:   700

Data del DOGV
:   11-11-1987

Secció del DOGV
:   ALTRES DISPOSICIONS

Número del document
:   1987/809942


Data del document
:   09-11-1987

Organisme emissor
:   Conselleria de Treball i Seguretat Social

Tipus de document
:   Decret

Correcció d'errades

Anàlisi jurídica

Decret 176/1987, de 9 de novembre, del Consell de la Generalitat Valenciana, sobre mesures urgents, per pal.liar la desocupació agrícola i ajudar a la recuperació dels Ajuntaments afectats.  
Com a conseqüència de les pluges caigudes a la Comunitat Valenciana els proppassats dies 3 i 4 d'aquest mes, s?origina una situació de temporal generalitzat que amb intensitat diversa ha afectat tota la Comunitat Valenciana.  
Aquesta situació ha produït perjudicis greus de tot tipus a les Comarques afectades, i sense haver evaluat encara els danys, la pèrdua de salaris es important, per això, cal adoptar una sèrie de mesures, urgents i localitzades, de foment a l?ocupació per als treballadors afectats per la pèrdua de jornals i collites, amb la finalitat de pal·liar aquesta situació.  
Igualment, es pretén recuperar la infrastructura dels Ajuntaments, de tal manera que recuperen el pots, sense perjudici d'altres mesures que es puguen arbitrar, complementàries d'aquesta, per altres Administracions.  
Aquestes subvencions s'obtenen del programa de Foment d'Ocupació, per import de 100 milions de pessetes, sense perjudici del crèdit extraordinari que habilitarà el Consell per tal de pal·liar els danys produïts per les inundacions.  
En atenció d?aquestes consideracions, a proposta del Conseller de Treball i Seguretat Social, i amb la deliberació prèvia del Consell de la Generalitat Valenciana en reunió celebrada el dia 9 de novembre de 1987,  
DECRETE:  
Article primer  
S'estableix una línia d'ajudes per a desplegar mesures urgents i immediates en relació amb la desocupació agrària derivada de les inundacions. Aquestes ajudes es destinaran a aquelles Comarques i localitats que hagen estat afectades d'una manera substancial en el nombre de jornals realitzats en labors agrícoles.  
Article segon  
La dotació pressupostària del programa serà de 100 milions de pessetes (cent milions de pessetes) que s'instrumentaran a través de subvencions als Ajuntaments de les zones afectades per a la realització d'obres o serveis d'utilitat social, amb càrrec a la partida pressupostària: 20.58.69.1263.958.37.518.35.  
Article tercer  
La col·laboració amb els Ajuntaments per al desplegament de les actuacions contra la desocupació generada per les inundacions es farà d'acord amb els punts següents:  
1. Que es tracten d'obres o serveis d'utilitat social.  
2. Que siguen immediatament executables, i preferentment en règim d'administració directa, per la Corporació Local que sol·licita la subvenció.  
3. Que de les despeses que aquestes generen, com a mínim el 70% siga de personal.  
4. Que de les despeses que aquestes generen, com a mínim el 60% es destinen a la contractació de treballadors agrícoles afectats per les inundacions.  
Article quart  
Una vegada aprovada la subvenció la Conselleria de Treball i Seguretat Social lliurarà de seguida el 50% de la quantia de la subvenció a l'Ajuntament corresponent. El 40% restant serà abonat tan prompte com es justifique el pagament de l'import lliurat en concedir la subvenció. El 10% restant es trametrà a l'Ajuntament només se certifique la conclusió de les obres.  
DISPOSICIO ADDICIONAL  
A l'efecte de la sol·licitud de la subvenció o ajudes que estableix aquesta norma els Ajuntaments sol·licitadors hauran de pertanyer a les Comarques de la Ribera Alta, la Ribera Baixa, la Safor, la Vall d'Albaida, la Marina Alta, el Baix Vinalopó i Baix Segura.  
DISPOSICIONS FINALS  
Primera  
El Conseller de Treball i Seguretat Social queda autoritzat perquè dicte les disposicions necessàries per al desplegament del que disposa aquest Decret.  
Segona  
Aquest Decret vigirà des del dia de publicació en el Diari Oficial de la Generalitat Valenciana.  
València, a 9 de novembre de 1987.  
El President de la Generalitat,  
JOAN LERMA I BLASCO  
El Conseller de Treball i Seguretat Social,  
MIGUEL DOMENECH PASTOR


Còpia Permalink ELI